CELEX: 22006D0041
Language: sl
Date: 2006-03-10 00:00:00
Title: Sklep Skupnega odbora EGP št. 41/2006 z dne  10. marca 2006  o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

1.6.2006   
            
            
               SL
            
            
               Uradni list Evropske unije
            
            
               L 147/64
            
         
      SKLEP SKUPNEGA ODBORA EGP
   št. 41/2006
   z dne 10. marca 2006
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 107/2005 z dne 8. julija 2005 (1).
            
         
               (2)
            
            
               Primerno je razširiti sodelovanje pogodbenic Sporazuma, da se vključi Sklep št. 2004/387/ES Evropskega parlamenta in Sveta z dne 21. aprila 2004 o interoperabilnem zagotavljanju vseevropskih e-vladnih storitev javnim upravam, podjetjem in državljanom (IDABC) (2).
            
         
               (3)
            
            
               Protokol 31 k Sporazumu je zato treba spremeniti tako, da se omogoči začetek tega razširjenega sodelovanja s 1. januarjem 2006 –
            
         SKLENIL:
   Člen 1
   Protokol 31 k Sporazumu se spremeni, kakor je določeno v Prilogi k temu sklepu.
   Člen 2
   Ta sklep začne veljati na dan po zadnjem uradnem obvestilu Skupnega odbora EGP v skladu s členom 103(1) Sporazuma (3).
   Uporablja se od 1. januarja 2006.
   Člen 3
   Ta sklep se objavi v sklopu EGP in Dopolnilu EGP k Uradnemu listu Evropske unije.
   
      V Bruslju, 10. marca 2006
      
         
            Za Skupni odbor EGP
         
         
            Predsednik
         
         R. WRIGHT
         
      
   
   
      (1)  UL L 306, 24.11.2005, str. 45.
   
      (2)  UL L 144, 30.4.2004, str. 65. Popravljena različica v UL L 181, 18.5.2004, str. 25.
   
      (3)  Navedene so ustavne zahteve.
   
      PRILOGA
      Člen 17 (telematska izmenjava podatkov med upravami (IDA)) Protokola 31 k Sporazumu se spremeni:
      
                  (a)
               
               
                  Naslov se nadomesti z naslednjim:
                  „Telematska izmenjava podatkov“.
               
            
                  (b)
               
               
                  Besedilo odstavka 1 se nadomesti z naslednjim:
                  „1.   Države Efte od 1. januarja 1997 sodelujejo pri projektih in dejavnostih programov Skupnosti iz odstavka 5(a), v skladu z delovnim programom iz Dodatka 3 k temu protokolu, in od 1. januarja 2006 sodelujejo pri projektih in dejavnostih programa Skupnosti iz odstavka 5(b), tako da ti projekti in dejavnosti podpirajo drugo sodelovanje pogodbenic.“
               
            
                  (c)
               
               
                  V odstavku 2 se beseda „program“ nadomesti s „programi“ in beseda „odstavek 4“ se nadomesti z „odstavek 5“.
               
            
                  (d)
               
               
                  V odstavku 3 se beseda „odstavek 4“ nadomesti z „odstavek 5(a)“.
               
            
                  (e)
               
               
                  Za odstavkom 3 se vstavi naslednji odstavek:
                  „4.   Države Efte od začetka sodelovanja v programu iz odstavka 5(b) v polnosti sodelujejo, brez pravice do glasovanja, v zadevnih delih odbora za vseevropske e-vladne storitve (PEGSCO), ki pomaga Evropski komisiji pri izvajanju, vodenju in razvijanju tega programa, v kolikor gre za ustrezne dele projektov programa, ki zadevajo EGP.“
               
            
                  (f)
               
               
                  Odstavek 4 se preštevilči v odstavek 5.
               
            
                  (g)
               
               
                  V odstavek 5 se pred prvo alineo vstavi naslednja točka:
                  
                              „(a)
                           
                           
                              z namenom udeležbe od 1. januarja 1997:“.
                           
                        
            
                  (h)
               
               
                  Na koncu odstavka 5 se doda naslednja točka:
                  
                              „(b)
                           
                           
                              z namenom udeležbe od 1. januarja 2006:
                              
                                          —
                                       
                                       
                                          
                                             32004 D 0387: Sklep 2004/387/ES Evropskega parlamenta in Sveta z dne 21. aprila 2004 o interoperabilnem zagotavljanju vseevropskih e-vladnih storitev javnim upravam, podjetjem in državljanom (IDABC) (UL L 144, 30.4.2004, str. 65, kakor je bil popravljen v UL L 181, 18.5.2004, str. 25).“.